
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 31.10.2026, ora 08.00 – 01.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 01.11.2026, ora 07.00
RÂURI

Debitele au fost în creștere, ca urmare a precipitațiilor căzute în interval și propagării, pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița și Buzău.

Pe celelalte râuri, debitele au fost relativ staționare, exceptând cursul superior al Prutului, unde au fost în scădere.

Debitele se situează în general sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Someșul Mic, Suceava, Moldova, bazinul mijlociu al Buzăului, cursurile superioare ale Putnei și Prutului și mai mici (sub 30 %) pe râurile din bazinele hidrografice: Tur, Lăpuș, Crasna, Barcău, Arieș, Timiș, Bârzava, Moravița, Caraș, Nera, Cerna, Jiu, Bârlad, Jijia, cursurile Crișului Negru și Crișului Alb și pe unii afluenți din bazinul mijlociu și inferior al Oltului și din bazinul Argeșului.

Este în vigoare AVERTIZAREA HIDROLOGICĂ Nr. 97 din 31.10.2026, începând cu ora 15:00.
Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în creștere, ca urmare a precipitațiilor în curs, celor prognozate, însemnate cantitativ și propagării, pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Buzău și pe râurile din Dobrogea.

Pe celelalte râuri, debitele vor fi relativ staționare, exceptând cursul superior al Prutului, unde vor fi în scădere.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri de niveluri și debite cu posibile depășiri ale COTELOR DE INUNDAȚIE, pe râurile din bazinele superioare și mijlocii ale râurilor din sudul țării, ca urmare a precipitațiilor prognozate, mai însemnate cantitativ și propagării.

Se menține în vigoare AVERTIZAREA HIDROLOGICĂ Nr. 97 din 31.10.2026.
DUNĂRE
Debitul la intrarea în țară (secțiunea Baziaș) în intervalul 31.10 – 01.11.2026 a fost în creștere, având valoarea de 1550 m3/s, sub media multianuală a lunii octombrie (3900 m3/s). 

În aval de Porţile de Fier debitele au fost în creștere pe sectorul Gruia – Cӑlӑraşi și relativ staționare pe sectorul Cernavodӑ – Tulcea

Debitul la intrarea în țară (secțiunea Baziaș) va fi în creștere (1600 m3/s).

În aval de Porțile de Fier debitele vor fi în creștere pe sectorul Gruia – Isaccea și relativ staționare la Tulcea.

2. Situația meteorologică în intervalul 31.10.2026, ora 08.00 – 01.11.2026, ora 06.00
ÎN ŢARĂ

Valorile termice diurne au scăzut în vestul, nordul, centrul și local în sudul teritoriului, însă în rest au fost comparabile cu cele din intervalul precedent. Cerul a avut înnorări temporare în extremitatea nord-vestică a țării și în regiunile estice, iar în celelalte zone înnorările au persistat. A plouat în Maramureș, Transilvania, Oltenia, cea mai mare parte a Munteniei, local în Banat, Crișana și Moldova. Cu precădere în sudul și centrul Transilvaniei, nordul Olteniei și al Munteniei au fost cantități de apă de 15...20 l/mp, iar în zona montană și submontană a județelor Gorj, Vâlcea, Argeș, Dâmbovița și Prahova de 30...35 l/mp și pe spații mici de peste 50 l/mp. La altitudini mari, la munte, au fost precipitații sub formă de lapoviță și ninsoare și în Carpații Meridionali s-a depus strat de zăpadă în medie de 10...15 cm. Vântul a suflat slab și moderat, cu unele intensificări pe crestele montane unde au fost rafale de 80 km/h, iar pe parcursul zilei și în Dobrogea, Moldova și în vestul Olteniei cu viteze de 45...50 km/h. Este strat de zăpadă în zona montană înaltă și la ora 20 măsura -în platformele stațiilor meteorologice- până la 34 cm la Vf. Omu. Temperaturile maxime s-au încadrat între 7 grade la Oravița, Dumbrăvița de Codru, Huedin, Toplița și Joseni și 15 grade la Bechet, Brăila, Galați, Constanța, Constanța-dig și Mangalia, iar la ora 6 se înregistrau valori termice cuprinse între 4 grade la Chișineu-Criș, Sânnicolau Mare, Jimbolia, Petroșani, Toplița, Joseni și Miercurea Ciuc și 14 grade la Mangalia. Dimineața și noaptea izolat a fost ceață.
LA BUCUREŞTI

Vremea s-a menținut închisă și a plouat, iar cantitățile de apă au fost în jurul a 13 l/mp. Vântul a suflat slab și moderat. Temperatura maximă a fost de 11 grade și la ora 6 se înregistrau 8 grade la Băneasa, 9 grade la Afumați și Filaret.
3. Prognoza meteorologică în intervalul 01.11.2026, ora 08.00 – 02.11.2026, ora 08.00
ÎN ŢARĂ

Cerul va fi noros în jumătatea de sud a țării și în rest înnorările vor fi temporare. Va ploua în Banat, Oltenia, cea mai mare parte a Munteniei, local în Crișana, Transilvania și Dobrogea. În județele Dolj, Olt, Vâlcea și zona joasă a județelor Mehedinți și Gorj, precum și în zona montană a județelor Caraș-Severin și Hunedoara vor fi cantități de apă de 25...35 l/mp și izolat de peste 40 l/mp, iar în zona submontană și montană, la altitudini mai mici de 1700 m, a județelor Mehedinți și Gorj se vor acumula 50...70 l/mp. În Carpații Meridionali, îndeosebi la peste 1700 m, vor predomina ninsorile și se va depune strat de zăpadă de 15...30 cm. Vântul va sufla slab și moderat, cu intensificări temporare în sudul și sud-vestul teritoriului (viteze în general de 40...50 km/h), iar pe crestele montane vor fi rafale de 60...80 km/h, viscolind ninsoarea. Temperaturile maxime se vor încadra între 8 și 17 grade, iar cele minime între 2 și 12 grade, cu cele mai mari valori pe litoral. Pe arii restrânse va fi ceață.
LA BUCUREŞTI
Vremea va fi închisă și va ploua (cantități de apă în general de 5...10 l/mp). Vântul va sufla moderat cu intensificări temporare (rafale de 40...45 km/h). Temperatura maximă va fi de 12...13 grade, iar cea minimă de 6...7 grade.
II. CALITATEA APEI


Nu s-au înregistrat evenimente deosebite. 
III. CALITATEA MEDIULUI

1. În domeniul aerului



Nu s-au înregistrat evenimente deosebite.

2. În domeniul solului și vegetației


Nu s-au înregistrat evenimente deosebite.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

